Birjina uharteko itsasargia

Birjina uharteko itsasargia (; ) Birjina uhartean dago, kostatik 1,5 kilometrora, Finisterre departamenduan, Frantzian. Munduan harrizko dorrerik altuena duen itsasargia da.

Deskribapena 
Frantziako itsas agintariak ez zeuden gustura 1845ean eraikitako Birjina uharteko lehen itsasargiaren ikuspen eskasarekin. Hainbat proiektu egin ziren, ahalik eta 1896ko apirilaren 22an Ministerioak beste itsasargi bat eraikitzeko baimena eman zuen arte. Lanak 1897ko apirilaren 24an hasi ziren eta 1902ko martxoaren 1ean bukatu ziren.

82,5 metroko altuerako dorrea uharteko granitoarekin eraiki zen. Barruan, 360 mailako eskailera kiribilduna dago. Munduko harrizko dorrerik altuena duen itsasargia da. Argi bereizgarria zuria da, 5 segundotik behin dirdira egiten duena. 25 milia nautiko bereiz daitezke. 

2010az geroztik, instalazioak automatizatuta daude eta ez dute etengabe langilerik esleituta. Itsasargia jendearentzat irekita dago.

Hornidura elektrikoa 
Bi sorgailu eolikok energia elektrikoa eman zioten itsasargiari 1959tik 1994an erretiratu zen arte. Fidagarritasun handiagoa lortzeko, 2008tik bi talde elektrogeno eta potentzia txikiko hiru sorgailu eoliko daude.

Irudiak

Erreferentziak

Kanpo estekak 

 

Bretainiako itsasargiak
1902an amaitutako eraikinak